
Αριθ. 2056157/12808/0025 (1) 


Παροχή εγγύησης του Δημοσίου προς την Εθνική Τράπεζα για τη χορή¬ 
γηση δανείου ποσού δρχ. 18.000.000.000 στο ΝΑΤ. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

Ι.Τις διατάξεις των Α.Ν. 747/1945 και 9/1967 και του άρθρου 8 
του Ν. 1266/83. 

2. Την απόφαση του Δ.Σ. του ΝΑΤ της συνεδρίασης της 6.8.1991 
με την οποία εγκρίνεται η σύναψη του ανωτέρω δανείου. 

3. Το υπ’ αριθμό 53187/2550/30.8.91 έγγραφο του ΝΑΤ με το 
οποίο ζητεί την εγγύηση του Ελληνικού Δημοσίου για την ανωτέρω δα¬ 
νειοδότηση. 

4. Την υπ’ αριθμό 11374 από 18.9.1991 σύμβαση Κοινοπρακτικού 
δανείου μεταξύ των δανειστριών Τραπεζών και του ΝΑΤ. 

5. Το υπ’ αριθ. 2324.1/1/30.8.91 έγγραφο του Υπουργείου Εμπο¬ 
ρικής Ναυτιλίας, το οποίο εγκρίνει την προαναφερόμενη δανειοδότηση, 
αποφασίζουμε: 

1. Παρέχουμε την ανεπιφύλακτη εγγύηση του Ελληνικού Δημοσίου 
προς την Εθνική Τράπεζα της Ελλάδος υπό την ιδιότητά της αφενός ως 
δανείστριας και αφετέρου ως εντολοδόχου, πληρεξούσιας και πράκτορος 
των Τραπεζών: 

α) Ιονικής και Λαϊκής Τράπεζας της Ελλάδος Α.Ε. 

β) Νβΐίοη&Ι ΨεδΙιηϊηείβΓ Βαηο ΡΕΕ 

γ) Ββπο οί Αιτιβηλα ΝΤ5Α 

δ) Τράπεζα Εργασίας Α.Ε. 

ε) δοοίέΐέ ΟέηέΓβΙβ 

υπέρ του Ναυτικού Απομαχικού Ταμείου (ΝΑΤ) για την κάλυψη των 
υποχρεώσεων του τελευταίου που προκύπτουν από την 11374/ 
18.9,91 σύμβαση Κοινοπρακτικού Δανείου ποσού δρχ. δεκαοκτώ δισε¬ 
κατομμυρίων (18.000.000.000) που χορηγήθηκε από την Εθνική 
Τράπεζα της Ελλάδος και τις λοιπές Τράπεζες ως δανείστριες, προς το 
ΝΑΤ, ως δανειολήπτη, και ειδικότερα για την κάλυψη των υποχρεώ¬ 
σεων εμπρόθεσμης και προσήκουσας πληρωμής του δανείου κατά τις 
ημερομηνίες, τα ποσά και τούς ειδικότερους όρους που προβλέπονται 
στην εν λόγω δανειακή σύμβαση. 

2. Το Ελληνικό Δημόσιο παραιτείται από την εφαρμογή και τις εν¬ 
στάσεις των άρθρων 855 και 867 και διατηρεί τα δικαιώματα και τις 
ενστάσεις που απορρέουν από τα άρθρα 853, 858, 862 και 863 ΑΚ. 

3. Με την εγγύηση αυτή το Ελληνικό Δημόσιο αναλαμβάνει την υπο¬ 
χρέωση να πληρώνει κάθε φορά αποκλειστικά προς την Εθνική Τράπεζα 
της Ελλάδος και μόνο, για λογαριασμό της και των λοιπών δανειστριών 
Τραπεζών κάθε ποσό από κεφάλαιο, τόκους συμβατικούς ή υπερημε¬ 
ρίας, προμήθειες και έξοδα πάσης φύσεως που κατά δήλωσή της δεν 
πλήρωσε το ΝΑΤ μέσα στις προθεσμίες που αναφέρονται στην Κοινο- 
πρακτική δανειακή σύμβαση, μέσα σε δύο (2) μήνες αφότου λάβει σχε- 
τική έγγραφη αξίωση της ίδιας Τράπεζας και μόνον αυτής και μετά από 
προηγούμενη βεβαίωση των ποσών αυτών στην οικεία ΔΟΥ, στο λογα¬ 
ριασμό Ν. 555 σύμφωνα με τη διάταξη του Π. Δ/τος αρ. 16/1989 
(ΦΕΚ 6/1989 τ. Α') και τις οδηγίες της εγκυκλίου μας αριθ. 98348/ 
2945/8.8.79). 

Η Εθνική Τράπεζα παρακαλείται να μας στείλει αντίγραφο της σύμ¬ 
βασης που θα υπογράψει με το ΝΑΤ και να μας ενημερώσει για την εξό¬ 
φληση του δανείου. 

Το ΝΑΤ παρακαλείται να φροντίσει για την εμπρόθεσμη εξόφληση 
του εν λόγω δανείου. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 20 Σεπτεμβρίου 1991 

ο ΥΠΟΥΡΓΟΣ 

ΙΩΑΝ. ΠΑΛΑΙΟΚΡΑΣΣΑΣ 
- ψ - 

Αριθ. 2052880/12226/0025 (2) 

Διαγραφή απαιτήσεων του Ελληνικού Δημοσίου κατά του Ταμείου 

Ασφαλίσεως Τυπογράφων και Μισθωτών Γραφικών Τεχνών. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των Α.Ν. 747/1945 και 9/1967 και του Ν. 
1266/82. 

2. Τις διατάξεις του άρθρου 83 του Ν.Δ. 356/1974. 

3. Τις διατάξεις του άρθρου 35 του Ν. 1954/1991. 

4. Τις περιληπτικές καταστάσεις βεβαίωσης με τις οποίες έχουν βε¬ 
βαιωθεί στην Α Δ.Ο.Υ. Αθηνών σε βάρος του Ταμείου Ασφαλίσεως Τυ¬ 
πογράφων και Μισθωτών Γραφικών Τεχνών (ΤΑΤ) οφειλές του προς το 
Ελληνικό Δημόσιο συνολικού ύψους δρχ. 4.951.419.038 προερχόμε¬ 
νες από καταπτώσεις εγγυήσεων εις βάρος του Δημοσίου δανείων του 
ως άνω Ταμείου από διάφορα Πιστωτικά Ιδρύματα, τις οποίες το Ελλη¬ 
νικό Δημόσιο, επλήρωσε μέχρι της δημοσιεύσεως του Ν. 1954/1991, 
ως εγγυητής, στα δικαιούχα πιστωτικά ιδρύματα. 

■ 5. Το υπ’ αριθμό 12609/19.9.91 έγγραφο της Α’ ΔΟΥ Αθηνών και 
από το οποίο προκύπτει το παραπάνω ποσό. 

6. Ίο με αριθ. 7104/1991 έγγραφο του Ταμείου Ασφαλίσεως Τυ- 
πογράφων και Μισθωτών Γραφικών Τεχνών από το οποίο προκύπτει 
ότι το Δημόσιο οφείλει στο εν λόγω Ταμείο ποσό δρχ. 131.589.902 
από κατάπτωση εις βάρος του ομολόγων έκδοσης του Οργανισμού Οι¬ 
κονομικής Ανασυγκρότησης Επιχειρήσεων εγγυημένων από το Ελλη¬ 
νικό Δημόσιο, αποφασίζουμε: 

1. Προσδιορίζουμε τις απαιτήσεις του Ελληνικού Δημοσίου κατά του 
Ταμείου Ασφάλισης Τυπογράφων και Μισθωτών Γραφικών Τεχνών 
που γεννήθηκαν μέχρι την έναρξη ισχύος του Νόμου 1954/1991, διότι 
κατέβαλε τούτο ως εγγυητής, οφειλές του ανωτέρω Ταμείου σε διάφορα 
Πιστωτικά Ιδρύματα από δάνεια με την εγγύησή του, στο ποσό των τεσ¬ 
σάρων δισεκατομμυρίων εννιακοσίων πενήντα ενός εκατομμυρίων τε- 
τρακοσίων δεκαεννιά χιλιάδων τριάντα οκτώ (4.951.419.038) δρχ. 

2. Προσδιορίζουμε τις υποχρεώσεις του Ελληνικού Δημοσίου προς το 
Ταμείο Ασφαλίσεως Τυπογράφων και Μισθωτών Γραφικών Τεχνών 
που προέρχονται από καταπτώσεις εγγυημένων από το Ελλ. Δημόσιο 
Ομολόγων εκδόσεως του Οργανισμού Οικονομικής Ανασυγκρότησης 
Επιχειρήσεων λήξεως 30.9.1990 και δικαιούχο το ΤΑΤ στο ποσό των 
εκατόν τριάντα ενός εκατομμυρίων πεντακοσίων ογδόντα εννιά χιλιά¬ 
δων εννιακοσίων δύο (131.589.902) δρχ. 

3. Διαγράφουμε τις απαιτήσεις του Ελληνικού Δημοσίου κατά του 
Ταμείου Ασφαλίσεως Τυπογράφων και Μισθωτών Γραφικών Τεχνών 
που γεννήθηκαν μέχρι την έναρξη ισχύος του Ν. 1954/1991, διότι κα¬ 
τέβαλε τούτο, ως εγγυητής, οφειλές του ανωτέρω Ταμείου από δάνεια 
με την εγγύησή του ανερχόμενες σε τέσσερα δισεκατομμύρια οκτακόσια 
δέκα εννιά εκατομμύρια οκτακόσιες είκοσι εννιά χιλιάδες εκατόν τριά¬ 


ντα έξι (4.819.829.136) δραχμές (4.951.419.038 - 131.589.902 
= 4.819.829.136). 

4. Τα σχετικά ΤΑΦΕ για τη διαγραφή να γίνουν οίκοθεν από την αρ¬ 
μόδια ΔΟΥ. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 19 Σεπτεμβρίου 1991 

Ο ΥΠΟΥΡΓΟΣ 

ΙΩΑΝΝΗΣ ΠΑΛΑΙΟΚΡΑΣΣΑΣ 

-♦- 

Αριθ. 3015521/4434/0029 (3) 

Απόσταξη σύκων και αποσύκων από τους διήμερους οινοπνευματο- 
ποιούς Α’ κατηγορίας ολοκλήρου του Νομού Χίου. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τα έγγραφα 1298/28.8.91 και 1990/20.8.91 των Δήμων Ιω¬ 
νίας και Ανεμώνας Νομαρχίας Χίου, καθώς και το σχετικό έγγραφο 
1408/2.9.91 της Χημικής Υπηρεσίας Νομαρχίας Χίου. 

2. Τις διατάξεις του άρθρου 5 του Ν. 1757/1944 «περί τροποποιή- 
σεως και συμπληρώσεως νόμων αρμοδιότητας του Γ ενικού Χημείου του 
Κράτους» σε συνδυασμό με τις διατάξεις του άρθρου 1 του Ν.Δ. 541/ 
1941 «περί τροποποιήσεως και συμπληρώσεως διατάξεων του Κώδικα 
των νόμων περί φορολογίας του οινοπνεύματος». 

3. Τους λόγους σκοπιμότητας για την ενίσχυση των συκοπαραγω¬ 
γών της περιοχής του Νομού Χίου. 

4. Την Υ.1489/1076692/1224/006Α/23.8.91 (Φ.Ε.Κ. 

692Β /28.8.91) Κοινή Απόφαση Πρωθυπουργού και Υπουργού Οικο¬ 
νομικών «Ανάθεση αρμοδιοτήτων Υπουργού Οικονομικών στον Υφυ¬ 
πουργό Οικονομικών», αποφασίζουμε: 

1. Παρατείνουμε για την φορολογική περίοδο 1991 - 1992 για ολό- 
κληρη την περιφέρεια αρμοδιότητας της Νομαρχίας Χίου, την ισχύ των 
διατάξεων του άρθρου 1 του Ν.Δ. 541/1941, όπως έχουν συμπληρω¬ 
θεί με τις διατάξεις του άρθρου 5 του Νόμου 1757/1944, με τις οποίες 
έχει επιτραπεί η απόσταξη σύκων και αποσύκων από τους διήμερους οι- 
νοπνευματοποιούς Α' Κατηγορίας. 

2, Η απόφασή μας αυτή, που η ισχύς της αρχίζει από την ημερομηνία 
της υπογραφής της, να δημοσιευθεί στην Εφημερίδα της Κυβερνήσεως. 

Αθήνα, 18 Σεπτεμβρίου 1991 

Ο ΥΦΥΠΟΥΡΓΟΣ 

ΚΩΝ/ΝΟΣ ΓΙΑΤΡΑΚΟΣ 

- ♦ - 

I 

Αριθ. Φ21/οικ. 4653 (4) 

Τροποποίηση της Φ21/οικ.3492/3.7.91 απόφασης ανάθεσης έργου 
με μίσθωση. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ 
ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 15 του Ν. 1735/87. 

2. Την 236/3.4.91 απόφαση της Ειδικής Γραμματείας της Πεντα¬ 
μελούς Επιτροπής Υπουργών. 

3. Το Γ23/117/30.7.91 έγγραφο του ΙΚΑ, αποφασίζουμε: 

Τροποποιούμε την Φ21/οικ.3492/3.7.91 (ΦΕΚ 494/Β'/91) από¬ 
φασή μας στην παρ. (δ), ως εξής: 

«δ) Ο τέταρτος ειδικός συνεργάτης θα ασχοληθεί με την οργάνωση 
και παρακολούθηση του Γραφείου Τύπου του ΙΚΑ, την επεξεργασία και 
ταξινόμηση των δημοσιευμάτων για σχετική μελέτη και προτάσεις από 
μέρους των αρμοδίων Δ/νσεων, καθώς και τη δημιουργία σχετικού αρ¬ 
χείου». 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 13 Σεπτεμβρίου 1991 

οι ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΥΓΕΙΑΣ, ΠΡΟΝ. & ΚΟΙΝ. ΑΣΦΑΛΙΣΕΩΝ 

ΜΙΛΤ. ΕΒΕΡΤ Γ. ΣΟΥΡΛΑΣ 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Αριθ. ΥΠΠΟ/ΚΑΤΕΧΝ/Δ/26874/1910 (5) 

Χορήγηση άδειας ίδρυσης και λειτουργίας «Παραρτήματος του Ωδείου 

Φίλιππος Νάκας» στην Εταιρεία «Κέντρο Μουσικών Σπουδών Φί¬ 
λιππος Νάκας Α.Μ.Ε.». 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά Όργανα». 

2. Το Π. Δ/γμα 941/77 «Περί Οργανισμού του Υπουργείου Πολιτι¬ 
σμού & Επιστημών». 

3. Το Β. Δ/γμα 16/66 «περί ιδρύσεως ιδιωτικών μουσικών ιδρυμά¬ 
των». . . . . 

4. Το Ν. 299/76 «περί ρυθμίσεως θεμάτων αφορώντων εις τον κα¬ 
νονισμό λειτουργίας των ιδιωτικών μουσικών ιδρυμάτων», ως και το 
από 11.11.57 Β.Δ. «περί κυρώσεως του εσωτερικού κανονισμού του 
Ωδείου Θεσσαλονίκης». 

5. Το άρθρο 29 του Ν. 1158/81 «περί οργανώσεως και διοικήσεως 
Σχολών Ανωτέρας Καλλιτεχνικής Εκπαιδεύσεως». 

6. Το άρθρο 41 του Ν. 1597/86 «προστασία και ανάπτυξη της Κι¬ 
νηματογραφίας και άλλες διατάξεις του Υπουργείου Πολιτισμού». 

7. Την απόφαση αριθ. ΥΠΠΟ/ΓΝΟΣ33990/31.8.87 «προϋποθέ¬ 
σεις λειτουργίας τμήματος κρουστών», ΥΠΠΟ/ΓΝΟΣ/33992/ 

31.8.87 «προϋποθέσεις λειτουργίας τμήματος κλασσικής κιθάρας» 
(ΦΕΚ 500/Β/87), ΥΠΠΟ/ΓΝΟΣ/33991/23.10.87 «προϋποθέσεις 
λειτουργίας τμήματος κλαβικύμβαλου (τσέμπαλο)», (ΦΕΚ 609/Β/ 
87). 

8. Την αριθ. ΚΑΤΕΧΝ/Δ/22741/31.7.89 απόφασή μας «χορή¬ 
γηση άδειας ίδρυσης και λειτουργίας Ωδείου στο Κέντρο Μουσικών 
Σπουδών «ΦΙΛΙΠΠΟΣ ΝΑΚΑΣ» (ΦΕΚ 575/Β/4.8.89). 

9. Το από 30.8.91 πρακτικό αυτοψίας της Δ/νσης Πολιτιστικών 
Κτιρίων και Αναστηλώσεως Νεωτέρων Μνημείων. 

10. Την από 13.6.91 αίτηση του Γεωργίου Νάκα, Προέδρου του 
«Κέντρου Μουσικών Σπουδών Φίλιππος Νάκας» με τα συνημμένα δι- 
καιολογητικά, αποφασίζουμε: 

1. Χορηγούμε στην Εταιρεία «Κέντρο Μουσικών Σπουδών Φίλιππος 
Νάκας Α.Μ.Ε.», άδεια ίδρυσης και λειτουργίας παραρτήματος του 
Ωδείου Φίλιππος Νάκας, που θα στεγαστεί στο κτίριο, επί της οδού Ιε- 
ράς Οδού 240, στο Αιγάλεω. 

2. Το ανωτέρω παράρτημα, θα λειτουργήσει τα τμήματα, ωδικής, 
αρμονίας, πληκτών, εγχόρδων και κλασικής κιθάρας. 

3. Στην αίθουσα ομαδικής διδασκαλίας δεν επιτρέπεται η φοίτηση 
περισσοτέρων των 15 σπουδαστών, 

4. Η άδεια ισχύει από το σχολικό έτος 1991-92. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 17 Σεπτεμβρίου 1991 

Η ΥΠΟΥΡΓΟΣ 

ΑΝΝΑ ΨΑΡΟΥΔΑ-ΜΠΕΝΑΚΗ 

-♦- 

Αριθ. ΥΠΠΟ/ΚΑΤΕΧΝ/Α/23188/1671 (6) 

Χορήγηση άδειας ίδρυσης και λειτουργίας'Μουσικής Σχολής στο Γεώρ- 
γιο Κατραλή. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά Όργανα». 

2. Το Π. Δ/γμα 941/77 «Περί Οργανισμού του Υπουργείου Πολιτι¬ 
σμού & Επιστημών». 

3. Το Β. Δ/γμα 16/66 «περί ιδρύσεως ιδιωτικών μουσικών ιδρυμά¬ 
των». 

4. Το Ν. 299/76 «περί ρυθμίσεως θεμάτων αφορώντων εις τον κα¬ 
νονισμό λειτουργίας των ιδιωτικών μουσικών ιδρυμάτων», ως και το 
από 11.11.57 Β.Δ. «περί κυρώσεως του εσωτερικού κανονισμού του 
Ωδείου Θεσσαλονίκης». 

5. Το άρθρο 29 του Ν. 1158/81 «περί οργανώσεως και διοικήσεως 
Σχολών Ανωτέρας Καλλιτεχνικής Εκπαιδεύσεως». 

6. Το άρθρο 41 του Ν. 1597/86 «προστασία και ανάπτυξη της Κι¬ 
νηματογραφίας και άλλες διατάξεις του Υπουργείου Πολιτισμού». 

7. Την απόφαση αριθ. ΥΠΠΟ/ΓΝΟΣ33990/31.8.87 «προϋποθέ¬ 
σεις λειτουργίας τμήματος κρουστών», ΥΠΠΟ/ΓΝΟΣ/33992/ 

31.8.87 «προϋποθέσεις λειτουργίας τμήματος κλασσικής κιθάρας» 
(ΦΕΚ 500/Β-/87), ΥΠΠΟ/ΓΝΟΣ/33991/23.10.87 «προϋποθέσεις 


λειτουργίας τμήματος κλαβικύμβαλου (τσέμπαλο)», (ΦΕΚ 609/Β/ 
87). 

8. Το από 31.7.1991 πρακτικό αυτοψίας της Διεύθυνσης Πολιτιστι¬ 
κών Κτιρίων και Αναστηλώσεως Νεωτέρων Μνημείων. 

9. Την από 22.5.1991 αίτηση του Γεωργίου Κατραλή με τα συνημ¬ 
μένα δικαιολογητικά, αποφασίζουμε: 

1. Χορηγούμε στον Γεώργιο Κατραλή άδεια ίδρυσης και λειτουργίας 

Μουσικής Σχολής που θα στεγαστεί στο κτίριο της οδού Κέκρωπος αρ. 
56 στο Μαρούσι και θα έχει την επωνυμία «Έναυλος Μουσική Σχολή 
Αμαρουσίου». " ' 

2. Η Μουσική Σχολή θα λειτουργήσει τα τμήματα 1. Ωδικής, 2. Αρ¬ 
μονίας, 3. Εγχόρδων, 4. Πληκτών, 5. Κλασικής κιθάρας. 

3. Στην αίθουσα ομαδικής διδασκαλίας δεν επιτρέπεται η φοίτηση 
περισσοτέρων των 15 σπουδαστών. 

4. Η άδεια ισχύει από το σχολικό έτος 1991-92. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 17 Σεπτεμβρίου 1991 

Η ΥΠΟΥΡΓΟΣ 

ΑΝΝΑ ΨΑΡΟΥΔΑ-ΜΠΕΝΑΚΗ 

-♦- 

Αριθ. ΥΠΠΟ/ΚΑΤΕΧΝ/Δ/38385/2446 (7) 

Προσθήκη Τμημάτων Σπουδών στη Μουσική Σχολή «ΛΥΡΑ», στο 

«Πρότυπο Αθηναϊκό Μουσικό Εκπαιδευτήριο» και στην «Έντεχνη 

Μουσική Σχολή». 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά Όργανα». 

2. Το Π. Δ/γμα 941/77 «Περί Οργανισμού του Υπουργείου Πολιτι¬ 
σμού & Επιστημών». 

3. Το Β. Δ/γμα 16/66 «περί ιδρύσεως ιδιωτικών μουσικών ιδρυμά¬ 
των». 

4. Το Ν. 299/76 «περί ρυθμίσεως θεμάτων αφορώντων εις τον κα¬ 
νονισμό λειτουργίας των ιδιωτικών μουσικών ιδρυμάτων», ως και το 
από 11.11.57 Β.Δ. «περί κυρώσεως του εσωτερικού κανονισμού του 
Ωδείου Θεσσαλονίκης». 

5. Το άρθρο 29 του Ν. 1158/81 «περί οργανώσεως και διοικήσεως 
Σχολών Ανωτέρας Καλλιτεχνικής Εκπαιδεύσεως». 

6. Το άρθρο 41 του Ν. 1597/86 «προστασία και ανάπτυξη της Κι¬ 
νηματογραφίας και άλλες διατάξεις του Υπουργείου Πολιτισμού». 

7. Την απόφαση αριθ. ΥΠΠΟ/ΓΝΟΣ33990/31.8.87 «προϋποθέ¬ 
σεις λειτουργίας τμήματος κρουστών», ΥΠΠΟ/ΓΝΟΣ/33992/ 

31.8.87 «προϋποθέσεις λειτουργίας τμήματος κλασσικής κιθάρας» 
(ΦΕΚ 500/Β'/87), ΥΠΠΟ/ΓΝΟΣ/33991/23.10.87 «προϋποθέσεις 
λειτουργίας τμήματος κλαβικύμβαλου (τσέμπαλο)», (ΦΕΚ 609/Β/ 
87). 

8. Τα σχετικά πρακτικά αυτοψίας καταλληλότητας των κτιριακών 
εγκαταστάσεων των Μουσικών Σχολών. 

9. Τις σχετικές αιτήσεις των ενδιαφερομένων με τα συνημμένα δι- 
καιολογητικά, αποφασίζουμε: 

1. Εγκρίνουμε στα κάτωθι αναγνωρισμένα μουσικά εκπαιδευτήρια 
την λειτουργία των αντίστοιχων αναφερομένων τμημάτων σπουδών: 

α. Μουσική Σχολή «ΛΥΡΑ» τα Τμήματα Ωδικής, Αρμονίας. 

β. Παράρτημα στην Αργυρούπολη της Μουσικής Σχολής «Πρότυπο 
Αθηναϊκό Μουσικό Εκπαιδευτήριο» το Τμήμα Κιθάρας. 

γ. «Έντεχνη Μουσική Σχολή» τα Τμήματα αντίστιξης και φυγής. 

2. Στην αίθουσα ομαδικής διδασκαλίας δεν επιτρέπεται η φοίτηση 
περισσοτέρων των δέκα πέντε (15) σπουδαστών. 

Η, απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 17 Σεπτεμβρίου 1991 

Η ΥΠΟΥΡΓΟΣ 

ΑΝΝΑ ΨΑΡΟΥΔΑ-ΜΠΕΝΑΚΗ 




732 1 _ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. ΤΠΠΟ/ΑΙΛΑΠ/Γ/1400/41770 (8) 

Χαρακτηρισμός ως έργου τέχνης κτιρίου ιδ. θεοδ. Κούκουρα, στην οδό 
Ρήγα Φεραϊου. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις α) του Ν. 1558/85 «περί Κυβέρνησης και Κυβερνη¬ 
τικών Οργάνων» που δημοσιεύθηκε στο ΦΕΚ 137/τ. Α'/26.7.85, β) 
του άρθρου 52 του Ν. 5351/1932 «περί Αρχαιοτήτων», γ) του Ν. 
1469/50 «περί προστασίας ειδικής κατηγορίας οικοδομημάτων και έρ¬ 
γων τέχνης μεταγενεστέρων του 1830», δ) του Π.Δ. 941/77 «περί Ορ¬ 
γανισμού του ΤΠΠΕ». 

2. Το Π.Δ. 161/26.4,84 (ΦΕΚ 54/Α/30.4.84) «περί ανακατανο¬ 
μής αρμοδιοτήτων των Υπουργείων ΤΠΠΕ - ΥΧΟΠ». 

3. Τα στοιχεία του φακέλου που σχημάτισε για το θέμα αυτό η 2η 
Εφορεία Νεωτέρων Μνημείων. 

4. Την ομόφωνη γνωμοδότηση του Κεντρικού Συμβουλίου Νεωτέ¬ 
ρων Μνημείων με αριθμό 10/18.4.91, αποφασίζουμε: 

Χαρακτηρίζουμε ως έργο τέχνης που χρειάζεται ειδική κρατική προ¬ 
στασία, συμφώνως προς τις διατάξεις του Ν. 1469/50, το κτίριο ιδιο¬ 
κτησίας Θεοδ. Κούκουρα, στην οδό Ρήγα Φεραϊου 60, στην Πάτρα, 
διότι έχει αξιόλογη αρχιτεκτονική σύνθεση, που εκφράζεται στην οργά¬ 
νωση της όψης και στις αναλογίες των επί μέρους στοιχείων, και διαθέ¬ 
τει αξιόλογο διάκοσμο στην όψη. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 17 Σεπτεμβρίου 1991 

Η ΥΠΟΥΡΓΟΣ 

ΑΝΝΑ ΨΑΡΟΥΔΑ-ΜΠΕΝΑΚΗ 



Αριθ. ΥΠΠΟ/ΔΙΛΑΠ/Γ/41771 (9) 

Εμμονή στον χαρακτηρισμό ως έργων τέχνης τεσσάρων (4) κτιρίων στο 
Διδυμότειχο. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις α) του Ν. 1558/85 «περί Κυβέρνησης και Κυβερνη¬ 
τικών Οργάνων» που δημοσιεύθηκε στο ΦΕΚ 137/τ. Α'/26.7.85, β) 
του άρθρου 52 του Ν. 5351/1932 «περί Αρχαιοτήτων», γ) του Ν. 
1469/50 «περί προστασίας ειδικής κατηγορίας οικοδομημάτων και έρ¬ 
γων τέχνης μεταγενεστέρων του 1830», δ) του Π.Δ. 941/77 «περί Ορ¬ 
γανισμού του ΤΠΠΕ». 

2. Το Π.Δ. 161/26.4.84 (ΦΕΚ 54/Α/30.4.84) «περί ανακατανο¬ 
μής αρμοδιοτήτων των Υπουργείων ΥΠΠΕ - ΥΧΟΠ». 

3. Τα στοιχεία του φακέλου που σχηματίστηκε για το θέμα αυτό από 
την Υπηρεσία μας. 

4. Την ομόφωνη γνωμοδότηση του Κεντρικού Συμβουλίου Νεωτέ¬ 
ρων Μνημείων με αριθμό 11/25.4.91, αποφασίζουμε: 

Εμμένουμε στον χαρακτηρισμό ως έργων τέχνης, που έγινε με την 
ΥΑ/ΎΙΙΠΟ/ΔΙΛΑΠ/Γ/30212/1921/11.6.86, των εξής τεσσάρων 
(4) κτιρίων, στο Διδυμότειχο, διότι δεν συντρέχουν λόγοι που να υπαγο¬ 
ρεύουν την άρση του χαρακτηρισμού τους, δηλαδή διατηρούν όλα τα 
μορφολογικά γνωρίσματα βάσει των οποίων είχαν χαρακτηρισθεί ως 
έργα τέχνης. 

1. στην οδό Λαχαναγοράς 3, ιδιοκτησίας Δημ. Χατζηπουλίδη 

2. στην οδό Γεφύρας 11, ιδιοκτησίας Μαλαματής Παπαδοπούλου 

3. στην οδό Κολοκοτρώνη 19, ιδιοκτησίας Αφών Τσιγγίδη και 

4. στην οδό Κανάρη 3, ιδιοκτησίας Άννας Αλεξανδρίδου. 

Ο χαρακτηρισμός των υπολοίπων κτιρίων της ως άνω αποφάσεως 
δεν μεταβάλλεται. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 17 Σεπτεμβρίου 1991 

Η ΥΠΟΥΡΓΟΣ 

ΑΝΝΑ ΨΑΡΟΥΔΑ-ΜΠΕΝΑΚΗ 


Αριθ. ΥΠΠΟ/ΔΙΛΑΠ/1541/41774 (10) 

Άρση του χαρακτηρισμού ως έργου τέχνης του κτιρίου ιδιοκτησίας 
Στεφ. Αθανασιάδη στην οδό Καραϊσκάκη αρ. 28 και Μεταξά στο Δι¬ 
δυμότειχο. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις α) του Ν. 1558/85 «περί Κυβέρνησης και Κυβερνη¬ 
τικών Οργάνων» που δημοσιεύθηκε στο ΦΕΚ 137/τ. Α'/26.7.85, β) 
του άρθρου 52 του Ν. 5351/1932 «περί Αρχαιοτήτων», γ) του Ν. 
1469/50 «περί προστασίας ειδικής κατηγορίας οικοδομημάτων και έρ¬ 
γων τέχνης μεταγενεστέρων του 1830», δ) του Π.Δ. 941/77 «περί Ορ¬ 
γανισμού του ΥΠΠΕ». 

2. Το Π.Δ. 161/26.4.84 (ΦΕΚ 54/Α/30.4.84) «περί ανακατανο¬ 
μής αρμοδιοτήτων των Υπουργείων ΥΠΠΕ - ΥΧΟΠ». 

3. Τα στοιχεία του φακέλου που σχηματίστηκε για το θέμα αυτό από 
την Υπηρεσία μας. 

4. Την ομόφωνη γνωμοδότηση του Κεντρικού Συμβουλίου Νεωτέ¬ 
ρων Μνημείων με αριθμό 11/23.4.91, αποφασίζουμε: 

Αίρουμε τον χαρακτηρισμό ως έργου τέχνης του κτιρίου ιδιοκτησίας 
Στεφ. Αθανασιάδη, στην οδό Καραϊσκάκη 28 και Μεταξά, στο Διδυμό¬ 
τειχο, διότι έχουν αλλοιωθεί τα αρχιτεκτονικά και μορφολογικά του 
στοιχεία και διότι σε συνδυασμό με την πρόσφατη αλλοίωση του άμεσου 
περιβάλλοντος χώρου, δεν καλύπτει πλέον τις αναγκαίες προϋποθέσεις 
του έργου τέχνης, όπως ορίζουν οι διατάξεις του Ν. 1469/50. 

Ο χαρακτηρισμός ως έργου τέχνης έγινε με την ΥΑ/ΥΠΠΟ/ 
ΔΙΛΑΠ/Γ/30212/1921/11.6.86, η οποία τροποποιείται μερικώς 
εις το σημείο αυτό. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 17 Σεπτεμβρίου 1991 

Η ΥΠΟΥΡΓΟΣ 

ΑΝΝΑ ΨΑΡΟΥΔΑ-ΜΠΕΝΑΚΗ 
-♦- 

Αριθ. ΥΠΠΟ/ΔΙΛΑΠ/Γ/2444/36732 (11) 

Χαρακτηρισμός ως ιστορικού διατηρητέου μνημείου κτιρίου που βρίσκε¬ 
ται στις οδούς Μέντρου 9 και Πηλέως 3 στο Μεταξουργείο ιδ. Ιω¬ 
άννη Παντελή και Ροδούλας Ρούσου. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις α) του Ν. 1558/85 «περί Κυβέρνησης και Κυβερνη¬ 
τικών Οργάνων» που δημοσιεύθηκε στο ΦΕΚ 137/τ. Α'/26.7.85, β) 
του άρθρου 52 του Ν. 5351/1932 «περί Αρχαιοτήτων», γ) του Ν. 
1469/50 «περί προστασίας ειδικής κατηγορίας οικοδομημάτων και έρ¬ 
γων τέχνης μεταγενεστέρων του 1830», δ) του Π.Δ. 941/77 «περί Ορ¬ 
γανισμού του ΥΠΠΕ». 

2. Το Π.Δ. 161/26.4.84 (ΦΕΚ 54/Α/30.4.84) «περί ανακατανο¬ 
μής αρμοδιοτήτων των Υπουργείων ΥΠΠΕ - ΥΧΟΠ». 

3. Όλα τα στοιχεία του φακέλου. 

4. Την κατά πλειοψηφία γνωμοδότηση του Κεντρικού Συμβουλίου 
Νεωτέρων Μνημείων με αριθμό 17/4.7.91, αποφασίζουμε: 

Χαρακτηρίζουμε ως ιστορικό διατηρητέο μνημείο το κτίριο ιδιοκτη¬ 
σίας Ιωάννη Παντελή και Ροδούλας Ρούσου, στις οδούς Μέντρου 9 και 
Πηλέως 3, στο Μεταξουργείο, Αθήνα, διότι πρόκειται για ενδιαφέρον 
μορφολογικά κτίριο, με λιτές όψεις με οριζόντιο εγχάρακτο ισόδομο 
σοβά, με ελαφρά προεξέχουσες παραστάδες με κάθετες γλυφές σε ανά¬ 
μνηση κολώνας. Οι προεξέχουσες παραστάδες βρίσκονται εκατέρωθεν 
της κεντρικής εισόδου, που είναι ξύλινη ταμπλαδωτή καθώς και στις 
γωνίες του κτιρίου. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 17 Σεπτεμβρίου 1991 

Η ΥΠΟΥΡΓΟΣ 

ΑΝΝΑ ΨΑΡΟΥΔΑ-ΜΠΕΝΑΚΗ 

Αρίθ. ΥΠΠΟ/ΔΙΛΑΠ/Γ/2451/36839 (12) Η εκτέλεση της παρούσας ανατίθεται στα Όργανα της ΕΛΛΗΝΙ- 

Χαρακτηρισμός ως έργου τέχνης του κτιρίου στην οδό Αγ. Ανδρέου 172 ΚΗΣ ΑΣΤΥΝΟΜΙΑΣ. 

και Φράττη, ιδ. Νικ. Κοσμόπουλου στην Πάτρα. Η απόφαση αυτή να δημοσιευθεί στην Εφημερίδα της Κυβερνήσεως. 


Η ΥΠΟΥΡΓΟΣ ΠΟΛΙΤΙΣΜΟΥ 7 

Έχοντας υπόψη: 

1. Τις διατάξεις α) του Ν. 1558/85 «περί Κυβέρνησης και Κυβερνη¬ 

τικών Οργάνων» που δημοσιεύθηκε στο ΦΕΚ 137/τ. Α’/26.7.85, β) 
του άρθρου 52 του Ν. 5351/1932 «περί Αρχαιοτήτων», γ) του Ν. 
1469/50 «περί προστασίας ειδικής κατηγορίας οικοδομημάτων και έρ¬ 
γων τέχνης μεταγενεστέρων του 1830», δ)του Π.Δ. 941/77 «περίΟρ¬ 
γανισμού του ΤΠΠΕ». · · *«- - ι 

2. Το Π.Δ. 161/26.4.84 (ΦΕΚ.54/Α/30.4.84) «περί ανακατανο¬ 
μής αρμοδιοτήτων των Υπουργείων ΥΠΠΕ - ΥΧΟΠ». 

3. Όλα τα στοιχεία του φακέλου που αναφέρονται στο θέμα. 

4. Την ομόφωνη γνωμοδότηση του Κεντρικού Συμβουλίου Νεωτέ- 
ρων Μνημείων με αριθμό 16/27.6.91, αποφασίζουμε: 

Χαρακτηρίζουμε ως έργο τέχνης που χρειάζεται ειδική κρατική προ¬ 
στασία, σύμφωνα με τις διατάξεις του Ν. 1469/50 το κτίριο της οδού 
Αγ. Ανδρέου 172 και Φράττη στην Πάτρα, ιδιοκτησίας Νικ. Κοσμό¬ 
πουλου, γιατί αποτελεί αντιπροσωπευτική μορφή νεοκλασσικής αρχιτε¬ 
κτονικής με ενδιαφέροντα μορφολογικά στοιχεία και συνθετική αρμονία 
ογκοπλαστικού περιγράμματος και μορφολόγησης των όψεών του. 

Η απόφαση αυτή να δημοσιευθεί στην Εφημερίδα της Κυβερνήσεως. 

^ Αθήνα, 17 Σεπτεμβρίου 1991 

Η ΥΠΟΥΡΓΟΣ 

ΑΝΝΑ ΨΑΡΟΥΔΑ-ΜΠΕΝΑΚΗ 


♦ 


Αριθ. 1023/2/6 (13) 

Τροποποίηση του άρθρου 1 της υπ’ αριθ. 18/1984 Αστυνομικής Δια- 
τάξεως «περί των όρων λειτουργίας Κέντρων Τεχνικών Παιγνίων». 


Ο ΔΙΕΥΘΥΝΤΗΣ 

ΤΗΣ ΑΣΤΥΝΟΜΙΚΗΣ ΔΙΕΥΘΥΝΣΗΣ ΚΟΡΙΝΘΙΑΣ 

Έχοντας υπόψη τις διατάξεις του Ν. 1481 «Οργανισμός Υπουργείου 
Δημόσιας Τάξης», του άρθρου 33 του Π.Δ. 161/88 «Διάρθρωση, σύ¬ 
σταση, οργάνωση και λειτουργία περιφερειακών Υπηρεσιών της ΕΛ¬ 
ΛΗΝΙΚΗΣ ΑΣΤΥΝΟΜΙΑΣ», του άρθρου 135 του Π.Δ. 141/91 «Αρ¬ 
μοδιότητες Οργάνων και υπηρεσιακές ενέργειες του Προσωπικού 
Υ.Δ.Τ.» και του άρθρου 13 του Β.Δ, 29/71 «Περί Κωδικοποιήσεως σε 
ενιαίο κείμενο των ισχυουσών Διατάξεων περί τυχηρών και μη παι- 
γνίων», καθορίζουμε: 


Άρθρο Ιο 

Τροποποιούμε το άρθρο 1 της υπ’ αριθ. 18/1984 Αστυνομικής μας 
Διατάξεως «περί των όρων λειτουργίας Κέντρων Τεχνικών Παιγνίων», 
όπως παρακάτω: 

Η απαιτούμενη σύμφωνα με τις Διατάξεις του Β.Δ. 29/71 άδεια διε- 
νεργείας Τεχνικών Παιγνίων σε Δημόσια Κέντρα γενικώς και συγκεκρι¬ 
μένα σε Ξενοδοχεία, Καφενεία, Αίθουσες ανεγνωρισμένων Σωματείων, 
Σύλλόγων, Ομίλων πάσης φύσεως και οποιουσδήποτε χώρους προσι¬ 
τούς στο κοινό, χορηγείται για μεν την πόλη της Κορίνθου από το 
Τμήμα Ασφαλείας Κορίνθου, για δε την υπόλοιπη περιφέρεια από τους 
κατά τόπους Διοικητές Αξ/κούς της ΕΛΛΗΝΙΚΗΣ ΑΣΤΥΝΟΜΙΑΣ, 
στο όνομα του Διευθυντή του Κέντρου ή του Προέδρου του Σωματείου, 
μετά από προηγούμενη γνωμοδότηση της Επιτροπής, αποτελουμένης 
εκ των: 

α. Του Διοικητού του Τμήματος Ασφαλείας Κορίνθου, ως Πρόεδρου. 

β. Ενός (1) Μηχανικού της Δ/νσεως Τ.Υ. Νομού Κορινθίας και 

γ. Ενός (1) Υγειονομικού υπαλλήλου του Τμήματος Υγιεινής της 
ίδιας Νομαρχίας, ως Μελών, για την πόλη της Κορίνθου και για την 
υπόλοιπη περιοχή μετά από προηγούμενη γνωμοδότηση της αρμοδίας 
Επιτροπής του Υγειονομικού Κανονισμού. 

Άρθρο 2ο 

Οι παραβάτες της παρούσης της οποίας η ισχύς αρχίζει από της δη- 
μοσιεύσεώς της στην περιφέρεια της Αστυνομικής Δ/νσης, διώκονται 
και τιμωρούνται κατά τις Διατάξεις του άρθρου 13 παρ. 4 του Β.Δ. 29/ 
1971 «Περί Κωδικοποιήσεως εις ενιαίο κείμενο των ισχυουσών Διατά¬ 
ξεων περί τυχηρών και μη παιγνίων». 


Κόρινθος, 5 Σεπτεμβρίου 1991 
Ο Διευθυντής 

ΧΡΗΣΤΟΣ ΠΑΠΑΧΡΗΣΤΟΣ 
(Έγκριση Νομάρχη Κορινθίας της 12.9.1991) 

-♦- 

Αριθ. ΕΣ. 26907 (14) 

, Σύσταση ίδιου Νομικού Προσώπου στην Κοινότητα Βαρετάδας Ν. Αιτ/ 
νιας με την επωνυμία «Σχολική Επιτροπή Δημοτικών Σχολείων Βα¬ 
ρετάδας - Ποδογοράς - Μέγα Κάμπου και Νηπιαγωγείου Βαρετά¬ 
δας». 

Η ΝΟΜΑΡΧΗΣ ΑΙΤΩΛΙΑΣ ΚΑΙ ΑΚΑΡΝΑΝΙΑΣ 
Έχοντας υπόψη: 

1. Τις διατάξεις του άρθρου 5 του Ν. 1894/90 «Για την Ακαδημία 
Αθηνών και άλλες εκπαιδευτικές διατάξεις". 

2. Τις διατάξεις του άρθρου 187 του Π. Δ/τος 323/1989 (Δημοτι¬ 
κός και Κοινοτικός Κώδικας). 

3. Την αριθμ. 35/1991 απόφαση του Κοινοτικού Συμβουλίου Βαρε¬ 
τάδας με την οποία αποφασίζεται: 

α) Η σύσταση ίδιου Νομικού Προσώπου με την επωνυμία «Σχολική 
Επιτροπή Δημ. Σχολείων Βαρετάδας - Ποδογοράς - Μέγα Κάμπου και 
Νηπιαγωγείου Βαρετάδας». 

β) Ο σκοπός του νομικού προσώπου, 
γ) Η διοίκηση του νομικού προσώπου, 
δ) Η θητεία του νομικού προσώπου, 
ε) Οι πόροι του νομικού προσώπου, 
στ) Η περιουσία του νομικού προσώπου. 

ζ) Η εκπροσώπηση του νομικού προσώπου, ως ειδικότερα σε αυτή 
ορίζονται (αναλυτικά και διεξοδικά. 

4. Το αριθ. 64748/5.2.1991 σχετικό έγγραφο του Υπουργείου 
Εσωτερικών, αποφασίζουμε: 

1. Συνιστούμε στην Κοινότητα Βαρετάδας του Νομού Αιτωλίας και 
Ακαρνανίας, ίδιο νομικό πρόσωπο με την επωνυμία «Σχολική Επιτροπή 
Δημοτικών Σχολείων Βαρετάδας - Ποδογοράς - Μέγα Κάμπου και Νη¬ 
πιαγωγείου Βαρετάδας». 

2. Σκοπός του νομικού αυτού προσώπου είναι: 

- Η διαχείριση των πιστώσεων που διατίθενται για τις λειτουργικές 
δαπάνες καθαριότητας, θέρμανσης, φωτισμού, ύδρευσης, τηλεφώνου, 
αποχέτευσης, αναλώσιμων υλικών κλπ. 

- Η εκτέλεση μικρών έργων για επισκευή και συντήρηση των διδα¬ 
κτηρίων. 

- Η αποκατάσταση φθορών και ζημιών των επίπλων εξοπλισμού και 
γενικά των διδακτηριακών εγκαταστάσεων. 

- Η φροντίδα για την εξεύρεση άλλων πόρων και ο εφοδιασμός των 
σχολικών μονάδων με έπιπλα και σκεύη, με βιβλία για την σχολική βι¬ 
βλιοθήκη και γενικά με όλα τα μέσα που είναι απαραίτητα για τη λει¬ 
τουργία τους και γενικότερα η λήψη όλων των μέτρων που κρίνονται 
αναγκαία για τη στήριξη της διοικητικής λειτουργίας των σχολικών μο¬ 
νάδων. 

3. Το Νομικό Πρόσωπο διοικείται από 9μελές Διοικητικό Συμβούλιο 
αποτελούμενο από: 

α) Τον εκάστοτε Πρόεδρο της Κοινότητας, ως Πρόεδρο, 
β) Τον εκάστοτε Αντιπρόεδρο της Κοινότητας, 
γ) Τον εκάστοτε επικεφαλής του Α’ επιλαχόντος Συνδυασμού Κοινο¬ 
τικό Σύμβουλο. 

δ) Τους εκάστοτε Διευθυντές των Δημ. Σχολείων Βαρετάδας - Ποδο¬ 
γοράς - Μέγα Κάμπου και του Νηπιαγωγείου Βαρετάδας. 
ε) Έναν εκπρόσωπο του Συλλόγου γονέων και κηδεμόνων, 
στ) Ένα δημότη κάτοικο της Κοινότητας Βαρετάδας. 

4. Η θητεία του πρώτου Δ.Σ. του Νομικού Προσώπου λήγει με τη 
λήξη της παρούσας Κοινοτικής περιόδου. 

Η θητεία των μελών του Δ.Σ ακολουθεί την Κοινοτική περίοδο. 
Το Δ.Σ εκλέγει Αντιπρόεδρο και Γραμματέα. 

5. Πόροι του νομικού προσώπου είναι: 

α) Η ετήσια επιχορήγηση της Κοινότητας, 
β) Η ετήσια επιχορήγηση του Κράτους. 

γ) Κάθε είδους εισφορές, δωρεές, κληρονομιές και κληροδοσίες, 
δ) Εισπράξεις από το αντίτιμο των παρεχομένων πραγμάτων ή υπη¬ 
ρεσιών. 

ε) Πρόσοδοι από την περιουσία του. 

6. Το Νομικό Πρόσωπο εκπροσωπείται στο δικαστήριο και σε κάθε 
Δημόσια Αρχή από του Πρόεδρο του Δ.Σ. και όταν αυτός απουσιάζει ή 
κωλύεται από τον Αντιπρόεδρο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Μεσολόγγι, 16 Σεπτεμβρίου 1991 

Η Νομάρχης κ.α.α. 

ΣΠ. ΠΕΤΡΟΥ 

-♦- 

Αριθ. 10494 . (15) 

Τροποποίηση της 4695/28.3.1991 απόφασης Νομάρχη Αρκαδίας. 

Ο ΝΟΜΑΡΧΗΣ ΑΡΚΑΔΙΑΣ 
Έχοντας υπόψη: 

1. Τις διατάξεις του άρθρου 32 του Ν. 4442/29 «περί Στρατιωτι¬ 
κών και Ναυτικών εισφορών και ναυλώσεων» όπως τροποποιήθηκε από 
το άρθρο 1 του Ν.Δ. 380/47 και το άρθρο 12 του Ν.Δ. 611/77. 

2. Τις όμοιες του Π.Δ. 115/84 «Διορισμός των Μελών των Διοικη¬ 
τικών Δικαστηρίων περί Στρατιωτικών Επιτάξεων σύμφωνα με τις 
οποίες μεταβιβάσθηκε στους κατά τόπους Νομάρχες ο διορισμός και η 
παράταση της θητείας των τακτικών και αναπληρωματικών μελών 
Διοικητικών Δικαστηρίων Στρατιωτικών Επιτάξεων. 

3. Το αριθ. Φ.851/9/47440/Σ240/30.5.91 έγγραφο της Στρατι¬ 
ωτικής Διοίκησης Αθηνών με το οποίο προτείνονται αναπληρωματικά 
μέλη για την ανωτέρω επιτροπή οι Τχης Καριπόπουλος Αλέξανδρος του 
11ου ΣΠ και Λγός Κωστόπουλος Απόστολος του ΛΣ/ΐν Μ.Π., αποφα¬ 
σίζουμε: 

Τροποποιούμε μερικά την αριθ. 4695/28.3.1991 απόφασή μας ως 
προς τα αναπληρωματικά μέλη των αξιωματικών και ορίζουμε τον Τχη 
Καριπόπουλο Αλέξανδρο του 11ου ΣΠ σε αντικατάσταση το Κοκκορού 
Γεωργίου Τχη (ΠΖ) και τον Λγό Κωστόπουλο Απόστολο του ΛΣ/ΐν 
ΜΠ σε αντικατάσταση του Σταυρόπουλου Αντωνίου Λγό (ΥΠ.). 

Κατά τα λοιπά ισχύει η παραπάνω απόφασή μας. 

Η απόφαση αυτή να δημοσιευθεί στην Εφημερίδα της Κυβερνήσεως. 

Τρίπολη, 3 Ιουνίου 1991 
Ο Νομάρχης 

ΓΡΗΓ. ΑΠΟΣΤΟΛΑΚΟΣ 

- ♦- 

Αριθ. 12012 (16) 

Κατάργηση Νομικών Προσώπων που είχαν συσταθεί στο Δήμο Λεβα- 
δέων του Νομού Βοιωτίας. 

Ο ΝΟΜΑΡΧΗΣ ΒΟΙΩΤΙΑΣ 
Έχοντας υπόψη: 

1) Τις διατάξεις του άρθρου 187 του ΔΚΚ (Π.Δ. 323/89). 

2) Την αριθ. 166/1991 απόφαση του Δημοτικού Συμβουλίου του 
Δήμου Λεβαδέων του Νομού Βοιωτίας, αποφασίζουμε: 

Τα Νομικά Πρόσωπα με τα ονόματα: 

1) Σχολική Επιτροπή των συστεγαζομένων σχολικών μονάδων 1ου 
και 2 ου Λυκείου 

2) Σχολική Επιτροπή των συστεγαζομένων σχολικών μονάδων 
ΤΕΛ και ΤΕΣ 

3) Σχολική Επιτροπή των συστεγαζομένων σχολ. μονάδων 1ου και 
8ου Δημ. Σχολείου 

4) Σχολική Επιτροπή των συστεγαζομένων σχολ. μονάδων 2ου και 
9ου Δημ. Σχολείου 

5) Σχολική Επιτροπή των συστεγαζομένων σχολ. μονάδων 4ου και 
10ου Δημ. Σχολείου 

6) Σχολική Επιτροπή των συστεγαζομένων σχολ. μονάδων 3ου 
Δημ. Σχολ. και 3ου Νηπιαγωγείου. 

7) Σχολική Επιτροπή 1ου Γυμνασίου 

8) Σχολική Επιτροπή 2ου Γυμνασίου 

9) Σχολική Επιτροπή 3ου Γυμνασίου 

10) Σχολική Επιτροπή 4ου Γυμνασίου 

11) Σχολική Επιτροπή 5ου Δημοτ. Σχολείου 

12) Σχολική Επιτροπή 6ου Δημοτ. Σχολείου 

13) Σχολική Επιτροπή 7ου Δημοτ. Σχολείου 

14) Σχολική Επιτροπή Ειδικού Δημοτικού Σχολείου 

15) Σχολική Επιτροπή Δημοτικού Σχολείου Πέρα Χωριού 


16) Σχολική Επιτροπή Δημοτικού Σχολείου Αναλήψεως 

17) Σχολική Επιτροπή Δημοτικού Σχολείου Τσουκαλάδων 

18) Σχολική Επιτροπή 1ου Νηπιαγωγείου 

19) Σχολική Επιτροπή 2ου Νηπιαγωγείου 

20) Σχολική Επιτροπή 4ου Νηπιαγωγείου 

21) Σχολική Επιτροπή 5ου Νηπιαγωγείου 

22) Σχολική Επιτροπή 6ου Νηπιαγωγείου 

23) Σχολική Επιτροπή 7ου Νηπιαγωγείου 

24) Σχολική Επιτροπή 8ου Νηπιαγωγείου 

που είχαν συσταθεί στο Δήμο Λεβαδέων με τις 3665, 3666, 3667, 
3668, 3669, 3670, 3672, 3673, 3674, 3675,3676, 3677,3678, 
3679, 3680, 3681, 3682, 3683, 3684, 3685, 3686, 3687, 3688 
και 3689/90 αποφάσεις του Νομάρχη Βοιωτίας (φ. 321, 320, 300 
και 312 Τ.Β.) αντίστοιχα καταργούνται. 

Η παρούσα να δημοσιευθεί στην Εφημερίδα της Κυβερνήσεως. 

Λιβαδειά, 9 Σεπτεμβρίου 1991 
Ο Νομάρχης 

Θ. ΠΑΠΑΔΟΠΟΥΛΟΣ 

-♦- 

Αριθ. 16411 (17) 

Σύσταση ίδιου Νομικού Προσώπου στην Κοινότητα Δωματίων Ν. Κα¬ 
βάλας με την επωνυμία «Σχολική Επιτροπή Πρωτοβάθμιας Εκπαί¬ 
δευσης που περιλαμβάνει τις Σχολικές μονάδες Σχολείου και Νηπια¬ 
γωγείου Κοιν/τας Δωματίων». 

Ο ΝΟΜΑΡΧΗΣ ΚΑΒΑΛΑΣ 
Έχοντας υπόψη: 

1. Τις διατάξεις του άρθρου 187 του Δ.Κ.Κ. (Π. Δ/γμα 323/89). 

2. Της παρ. 8 του άρθρου 5 του Ν. 1894/90. 

3. Την αριθ. 2/1991, απόφαση του Κοινοτικού Συμβουλίου Δωμα¬ 
τίων, αποφασίζουμε: 

1. Συστήνουμε στην Κοινότητα Δωματίων του Νομού Καβάλας ίδιο 
νομικό πρόσωπο με την επωνυμία «Σχολική Επιτροπή Πρωτοβάθμιας 
Εκπαίδευσης που περιλαμβάνει τις σχολικές μονάδες Δημοτικού Σχο¬ 
λείου και Νηπιαγωγείου Κοινότητας Δωματίων». 

2. Σκοπός του νομικού προσώπου είναι: 

Η διαχείριση των πιστώσεων που διατίθενται για τις λειτουργικές δα¬ 
πάνες καθαριότητας, θέρμανσης, φωτισμού, ύδρευσης, τηλεφώνου, 
αποχέτευσης, αναλώσιμων υλικών κ.λ.π. 

Η εκτέλεση μικρών έργων για επισκευή και συντήρηση των διδακτη¬ 
ρίων. 

Η αποκατάσταση, φθορών και ζημιών των επίπλων, εξοπλισμού και 
γενικά των διδακτηριακών εγκαταστάσεων. 

Η φροντίδα για την εξεύρεση άλλων πόρων και ο εφοδιασμός των 
σχολικών μονάδων με έπιπλα και σκεύη, με βιβλία για τη σχολική βι¬ 
βλιοθήκη και γενικά με όλα τα μέσα που είναι απαραίτητα για τη λει¬ 
τουργία τους και γενικότερα η λήψη όλων των μέτρων που κρίνονται 
αναγκαία για τη στήριξη της διοικητικής λειτουργίας των σχολικών μο¬ 
νάδων. 

Η διαχείριση των εσόδων από ενδεχόμενη εκμετάλλευση των κυλι¬ 
κείων. 

Η λήψη κάθε άλλου μέτρου που κρίνεται αναγκαίο για τη στήριξη της 
διοικητικής λειτουργίας των σχολικών μονάδων. 

3. Το Νομικό Πρόσωπο διοικείται από 5/μελές Διοικητικό Συμβού¬ 
λιο αποτελούμενο από: 

α. Έναν κοινοτικό σύμβουλο, οριζόμενο από το Κοινοτικό Συμβού¬ 
λιο, ως Πρόεδρο, αναπληρούμενο από'τον Πρόεδρο της Κοινότητας, 
β. Το Διευθυντή του Δημοτικού Σχολείου Δωματίων, 
γ. Το Διευθυντή του Νηπιαγωγείου Δωματίων, 
δ. Τον εκπρόσωπο του συλλόγου γονέων και κηδεμόνων του Δημοτι¬ 
κού Σχολείου. 

ε.Ένα δημότη που ορίζεται από το Κοινοτικό Συμβούλιο. 

4. Η θητεία του πρώτου Δ.Σ. του νομικού προσώπου λήγει με τη 
λήξη της παρούσας κοινοτικής περιόδου. 

Η θητεία των μελών του Δ.Σ. ακολουθεί την κοινοτική περίοδο. 
Το Δ.Σ. εκλέγει αντιπρόεδρο, γραμματέα. 

5. Πόροι του νομικού προσώπου είναι: 

α. Ετήσια επιχορήγηση της Κοινότητας Δωματίων. 

β. Ετήσια επιχορήγηση του κράτους. 

γ. κάθε είδους εισφορές, δωρεές, κληρονομιές, κληροδοσίες. 

δ. Εισπράξεις από το αντίτιμο των παρεχομένων πραγμάτων ή υπη¬ 
ρεσιών. 

ε. Πρόσοδοι από την περιουσία του. 

6. Τό Νομικό πρόσωπο εκπροσωπείται στα δικαστήρια και σε κάθε 
δημόσια αρχή από τον πρόεδρο του Δ.Σ. και όταν αυτός απουσιάζει ή 
κωλύεται από τον αντιπρόεδρο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Καβάλα, 9 Σεπτεμβρίου 1991 
Ο Νομάρχης 

ΧΡΗΣΤΟΣ ΑΘΑΝΑΣΙΑΔΗΣ 
-♦- 

Αριθ. ΟΙΚ. 11472 (18) 

Σύσταση ίδιου Νομικού Προσώπου στο Δήμο Μήλου του Νομού Κυκλά¬ 
δων με την επωνυμία «Σχολική Επιτροπή Δημοτικών Σχολείων και 
Νηπιαγωγείων Πλάκας - Τριοβασάλων». 

< Η ΝΟΜΑΡΧΗΣ ΚΥΚΛΑΔΩΝ 
Έχοντας υπόψη: 

1. Τις διατάξεις: α) την παρ. 8-15 του άρθρου 5 του Ν. 1894/90 
«Για την Ακαδημία Αθηνών και άλλες εκπαιδευτικές διατάξεις» (Α 
110) και β) του άρθρου 187 του Δημοτικού και Κοινοτικού Κώδικα 
(ΠΔ 323/1989) (Α 146). 

2. Την 36/1991 απόφαση του Δημοτικού Συμβουλίου Μήλου του 
Νομού Κυκλάδων για σύσταση σχολικής επιτροπής, αποφασίζουμε: 

1. Συνιστούμε στο Δήμο Μήλου του Νομού Κυκλάδων ίδιο νομικό 
πρόσωπο με την επωνυμία «Σχολική Επιτροπή Δημοτικών Σχολείων 
και Νηπιαγωγείων Πλάκας - Τριοβασάλων». 

Η συνιστώμενη με την απόφαση αυτή Σχολική Επιτροπή διοικείται 
από πενταμελές διοικητικό συμβούλιο αποτελούμενο από: 

α. Έναν Δημοτικό Σύμβουλο,-που ορίζεται με απόφαση του Δημοτι¬ 
κού Συμβουλίου. 

β. Τον Διευθυντή των Δημοτικών Σχολείων Πλάκας - Τριοβασά¬ 
λων. 

γ. Τον Διευθυντή των Νηπιαγωγείων Πλάκας - Τριοβασάλων. 
δ. Έναν εκπρόσωπο του Συλλόγου γονέων των Δημ. Σχολείων Πλά¬ 
κας - Τριοβασάλων. 

ε. Έναν εκπρόσωπο του Συλλόγου γονέων Νηπιαγωγείων Πλάκας - 
Τριοβασάλων. 

2. Η θητεία του πρώτου Διοικητικού Συμβουλίου της συνιστωμένης 
με την απόφαση αυτή σχολικής επιτροπής λήγει με τη λήξη της δημοτι¬ 
κής και κοινοτικής περιόδου 1991 - 1994. 

Η θητεία των μελών του Διοικητικού Συμβουλίου ακολουθεί τη Δη¬ 
μοτική και Κοινοτική περίοδο. 

3. Το Διοικητικό Συμβούλιο της Σχολικής Επιτροπής εκλέγει τον 
Πρόεδρο, τον Αντιπρόεδρο και το γραμματέα του. 

4. Σκοπός του νομικού προσώπου είναι: 

α) Η διαχείριση των πιστώσεων που διατίθενται για την κάλυψη των 
δαπανών λειτουργίας, θέρμανσης, φωτισμού, ύδρευσης, τηλεφώνου, 
αποχέτευσης, αγοράς αναλώσιμων υλικών κ.λ.π. 
β) Η αμοιβή καθαριστριών. 

γ) Η εκτέλεση έργων για την επισκευή και συντήρηση των σχολείων 
και του κάθε είδους εξοπλισμού τους. 

δ) Η εισήγηση προς τις αντίστοιχες Διευθύνσεις Πρωτοβάθμιας και 
Δευτεροβάθμιας εκπαίδευσης για τον εφοδιασμό από τον Οργανισμό 
Σχολικών Κτιρίων των σχολείων με έπιπλα και εξοπλιστικά είδη και 
από το Υπουργείο ΕΘν. Παιδείας και Θρησκευμάτων με βιβλία για τις 
σχολικές βιβλιοθήκες. 

ε) Η διαχείριση των εσόδων από την ενδεχόμενη εκμετάλλευση των 
σχολικών κυλικείων και 

στ) Η λήψη κάθε άλλου μέτρου που κρίνεται αναγκαίο για τη στήριξη 
της διοικητικής λειτουργίας των σχολικών μονάδων. 

5. Πόροι της σχολικής επιτροπής είναι: 
α) Η ετήσια επιχορήγηση του Κράτους, 
β) Η ετήσια επιχορήγηση του Δήμου. 

γ) Κάθε είδους εισφορές, δωρεές, κληρονομιές, και κληροδοσίες, 
δ) Εισπράξεις από το αντίτιμο των παρεχομένων πραγμάτων ή υπη¬ 
ρεσιών. 

ε) Πρόσοδοι από την περιουσία του. 

6. Το νομικό πρόσωπο εκπροσωπείται στο δικαστήριο και σε κάθε 
δημόσια αρχή από τον Πρόεδρο του Δ.Σ. όταν αυτός απουσιάζει ή κωλύ¬ 
εται από τον Αντιπρόεδρο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Ερμούπολη, 18 Σεπτεμβρίου 1991 
Η"Νομάρχης 

ΦΕΒΡΩΝΙΑ ΠΑΤΡΙΑΝΑΚΟΥ - ΚΑΡΑΙΣΚΟΥ 
-♦- 

Αριθ. οικ. 7898 (19) 

Σύσταση ίδιου Κοινοτικού Νομικού Προσώπου στην κοινότητα Λιθινών 
του Ν. Λασιθίου με την επωνυμία «Σχολική Επιτροπή Δημοτικού 
Σχολείου Λιθινών». 

Ο ΝΟΜΑΡΧΗΣ ΛΑΣΙΘΙΟΥ 
Έχοντας υπόψη: 

α. Τις διατάξεις των άρθρων 80, 162 και 187 του Π.Δ. 323/1989 
(Δ.Κ.Κ.). 

2. Τις διατάξεις τού άρθρου 5 παρ. 8 του Ν. 1894/1990 «Για την 
Ακαδημία Αθηνών και άλλες εκπ/κές διατάξεις». 

3. Την αριθμ. 31/1989 απόφαση του Κοινοτικού Συμβουλίου Λιθι- 
νών με την οποία συστήνεται Νομικό Πρόσωπο με την επωνυμία «Σχο¬ 
λική Επιτροπή Δημοτικού Σχολείου Λιθινών», αποφασίζουμε: 

1. Συστήνουμε στην Κοινότητα Λιθινών Νομού Λασιθίου ίδιο νομικό 
πρόσωπο με την επωνυμία «Σχολική Επιτροπή Δημοτικού Σχολείου Λι- 
θινών». 

2. Σκοπός του νομικού προσώπου είναι: 

Η διαχείριση των πιστώσεων που διατίθενται για τις λειτουργικές δα¬ 
πάνες καθαριότητας, θέρμανσης, φωτισμού, ύδρευσης, τηλεφώνου, 
αποχέτευσης, αναλωσίμων υλικών κλπ. 

Η εκτέλεση μικρών έργων για επισκευή και συντήρηση των διδακτη¬ 
ρίων. 

Η αποκατάσταση φθορών και ζημιών των επίπλων εξοπλισμού και 
γενικά των διδακτηριακών εγκαταστάσεων. 

Η φροντίδα για την εξεύρεση άλλων πόρων και ο εφοδιασμός της 
σχολικής μονάδας με έπιπλα και σκεύη, με βιβλία για τη σχολική βι¬ 
βλιοθήκη και γενικά με όλα τα μέσα που είναι απαραίτητα για τη λει¬ 
τουργία τους και γενικότερα η λήψη όλων των μέτρων που κρίνονται 
αναγκαία για τη στήριξη της διοικητικής λειτουργίας της σχολικής μο¬ 
νάδας. 

3. Το νομικό πρόσωπο διοικείται από 5 μελές διοικητικό συμβούλιο 
αποτελούμενο από: 

α) Εκάστοτε Πρόεδρο της Κοινότητας ως Πρόεδρο, 
β) Έναν Κοινοτικό Σύμβουλο, 
γ) Το Δ/ντή του Δημοτικού Σχολείου, 
δ) Εκπρόσωπο του συλλόγου γονέων και κηδεμόνων, 
ε) Ένα δημότη. 

4. Η θητεία του πρώτου Δ.Σ. του Νομικού Προσώπου λήγει με τη 
λήξη της παρούσας Κοινοτικής περιόδου. 

Η θητεία του Διοικητικού Συμβουλίου ακολουθεί την κοινοτική πε¬ 
ρίοδο. 

Το Δ.Σ. εκλέγει αντιπρόεδρο και γραμματέα. 

5. Πόροι του νομικού προσώπου είναι: 

α. Ετήσια επιχορήγηση της κοινότητας εκ δρχ. 150.000. 
β. Ετήσια επιχορήγηση του κράτους. 

γ. Κάθε είδους εισφορές, δωρεές, κληρονομιές, κληροδοσίες. 

6. Εισπράξεις από το αντίτιμο των παρεχομένων πραγμάτων ή υπη¬ 
ρεσιών. 

. ε. Πρόσοδοι από την περιουσία του. 

6. Περιουσία: Το κτίριο του διδακτηρίου και οι κοινόχρηστοι χώροι. 

7. Το νομικό πρόσωπο εκπροσωπείται στα δικαστήρια και σε κάθε 
δημόσια αρχή από τον Πρόεδρο του Δ.Σ. και όταν αυτός απουσιάζει ή 
κωλύεται από τον αντιπρόεδρο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αγ. Νικόλαος, 13 Ιουνίου 1991 

Ο Νομάρχης κ.α.α. 

Ο Δ/ντής Εσωτερικών 
ΝΙΚ. ΠΑΠΑΔΑΚΗΣ 

( 20 ) 

Ορισμός μελών Διοικ. Επιτροπής Στρατιωτικών Επιτάξεων Ν. Ξάνθης. 

Ο ΝΟΜΑΡΧΗΣ ΞΑΝΘΗΣ 

Με την Ε 9874/17.9.91 απόφαση του Νομάρχη Ξάνθης διορίσθη¬ 
καν για ένα έτος τα παρακάτω τακτικά και αναπληρωματικά μέλη της 
Διοικητικής Επιτροπής Στρατιωτικών Επιτάξεων Ν. Ξάνθης. 

Τακτικά μέλη: 

α) Αντισυνταγματάρχης (ΠΒ) Σπαχίδης Πρόδρομος του Δ' ΣΣ/4ο 
ΕΓ σε αντικατάσταση του Συνταγματάρχου (ΠΒ) Χρήστου Παναγιώ- 
του. 

β) Ταγματάρχης (Ο) Τόσκας Αντώνιος του Δ' ΕΛΔΑΠ σε αντικατά¬ 
σταση του Συνταγματάρχη Βασιλείου Μυλωνόπουλου. 

Αναπληρωματικά μέλη: 

α) Αντισυνταγματάρχης (ΜΧ) Μπάλας Αθανάσιος του Δ' ΣΣ/ΔΜΧ, 
σε αντικατάσταση του ταγματάρχη (ΜΧ) Ξηνταρόπουλου Θεοδό¬ 
σιου. 

β) Ταγματάρχης (α) Σδρέβανος Μαρίνος του Δ' ΚΤΣ σε αντικατά¬ 
σταση του λοχαγού Παπαευσταθίου Κων/νου. 

Η θητεία των υπολοίπων μελών παρατείνεται για ένα έτος. 

Η απόφαση αυτή να δημοσιευθεί στην Εφημερίδα της Κυβερνήσεως. 

Ξάνθη, 17 Σεπτεμβρίου 1991 

Ο Νομάρχης κ.α.α. 

Ο Διευθυντής 
Θ. ΠΑΡΤΣΑΛΙΔΗΣ 

- +- 

ΔΙΟΡΘΩΣΕΙΣ ΣΦΑΛΜΑΤΩΝ 

• ( 21 ) 

Στην 83132/90/4.2.91 Υπουργική απόφαση που δημοσιεύθηκε 
στο ΦΕΚ 86/21.2.91 (τεύχος Β) διορθώνεται το όνομα και πατρώ¬ 


νυμο της Ζαλέ - Κων/νιάς του Οσμάν - Κων/νου συζ. Θεοδωρόπουλου 
Αργύρη από το λανθασμένο «Κων/νιάς του Οσμάν» στο σωστό «Ζαλέ - 
Κων/νιάς του Οσμάν - Κων/νου». 

(Από το Υπουργείο Εσωτερικών) 

-♦- 

( 22 ) 

Στο ΦΕΚ 623/6.8.1991 (τεύχος Β) στο οποίο δημοσιεύθηκε η ΕΣ/ 
16418/4.7.1991 απόφαση του Νομάρχη Σερρών διορθώνεται η παρ. 
3 της απόφασης ως εξής: 

«Το Νομικό πρόσωπο διοικείται από πενταμελές (5) Διοικητικό Συμ¬ 
βούλιο αποτελούμενο από: 

α) Τον εκάστοτε πρόεδρο της κοινότητας ως πρόεδρο 
β) έναν κοινοτικό σύμβουλο 
γ) τον εκάστοτε Δ/ντή του Δημοτικού Σχολείου 
δ) τον εκάστοτε Δ/ντή του Νηπιαγωγείου 

ε) έναν εκπρόσωπο του συλλόγου Γονέων και Κηδεμόνων. Σε περί¬ 
πτωση που δεν υφίσταται σύλλογος Γονέων και Κηδεμόνων ορίζονται 
από το Κ.Σ. (αντίστοιχα γονείς μαθητών. 

Τα υπό στοιχεία β μέλη ορίζονται με απόφαση του συμβουλίου «διορ¬ 
θώνεται στο ορθό». 

3) Το Νομικό Πρόσωπο διοικείται από πενταμελές (5) διοικητικό 
Συμβούλιο αποτελούμενο από: 

α) Τον εκάστοτε πρόεδρο της κοινότητας ως πρόεδρο 
β) Τον εκάστοτε Δ/ντή του Δημοτικού Σχολείου 
γ) Την εκάστοτε Δ/ντρια του Νηπιαγωγείου 
δ) Έναν εκπρόσωπο του Συλλόγου Γονέων και κηδεμόνων του Δημο¬ 
τικού Σχολείου 

ε) Έναν εκπρόσωπο του Συλλόγου γονέων και κηδεμόνων του Νη¬ 
πιαγωγείου 

Σε περίπτωση που δεν υφίσταται σύλλογος γονέων ορίζονται αντί¬ 
στοιχα από το Κ.Σ. γονείς μαθητών». 

(Από τη Νομαρχία Σερρών) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




